pythainlp/thaigov-v2-corpus-22032023 huggingface dataset:
วันศุกร์ที่ 19 พฤศจิกายน 2564
ทล. ยกระดับโครงข่ายคมนาคมขยายถนน 7 ช่องจราจร สาย 331 ต่างระดับมาบเอียง - แยกทางหลวงหมายเลข 344 (แยกหนองปรือ) จังหวัดชลบุรี
รองรับปริมาณจราจร หนุนภาคขนส่งท่าเรือแหลมฉบัง ขับเคลื่อนเศรษฐกิจตามแผนพัฒนา EEC
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้เร่งรัดและติดตามการก่อสร้างในพื้นที่เขตเศรษฐกิจพิเศษภาคตะวันออก เพื่อยกระดับโครงข่ายคมนาคมขนส่งเชื่อมโยงกับพื้นที่โดยรอบ เพื่อรองรับนักลงทุนและการขยายตัวภาคอุตสาหกรรม รองรับการเป็นศูนย์กลางด้านคมนาคมการขนส่งระหว่างประเทศและศูนย์กลางทางเศรษฐกิจของอาเซียนตามแผนพัฒนาโครงสร้างพื้นฐานยุทธศาสตร์ระเบียงเศรษฐกิจภาคตะวันออก (EEC) ของรัฐบาล
กรมทางหลวง (ทล.) โดยสำนักก่อสร้างทางที่ 2 ขานรับข้อสั่งการดังกล่าวจึงได้เร่งดำเนินโครงการก่อสร้างทางหลวงหมายเลข 331 สายต่างระดับมาบเอียง - แยกทางหลวงหมายเลข 344 (แยกหนองปรือ) ซึ่งเป็นส่วนหนึ่งของโครงข่ายทางหลวงในการขนส่งสินค้าจากนิคมอุตสาหกรรมในพื้นที่จังหวัดฉะเชิงเทราและจังหวัดชลบุรีไปยังท่าเรือแหลมฉบังผ่านอำเภอพนัสนิคม และ อำเภอบ้านบึง ที่มีปริมาณจราจรหนาแน่นในปัจจุบัน โดยขยายถนนจาก 4 ช่องจราจร เป็น 7 ช่องจราจร เพื่อเพิ่มประสิทธิภาพการให้บริการของทางหลวงเพื่อให้การเดินทางและการขนส่งสินค้าให้ได้รับความสะดวก รวดเร็ว ปลอดภัย รองรับการขยายตัวของโครงข่ายด้านคมนาคมในพื้นที่ EEC และโครงการพัฒนาท่าเรือแหลมฉบังระยะที่ 3
สำหรับรูปแบบโครงการมีจุดเริ่มต้นอยู่บนทางหลวงหมายเลข 331 ที่ กม. 49+511 บริเวณทางแยกต่างระดับมาบเอียง และมีจุดสิ้นสุดโครงการอยู่บนทางหลวงหมายเลข 331 ที่ กม. 69+500 บริเวณแยกทางหลวงหมายเลข 344 (แยกหนองปรือ) รวมระยะทาง 19.9 กิโลเมตร ก่อสร้างเป็นมาตรฐานทางชั้นพิเศษจากเดิมขนาด 4 ช่องจราจร (ไป - กลับ) มีเกาะกลางแบบร่อง (Depressed Median) และทำการก่อสร้างคันทางใหม่เป็นถนนผิวทางคอนกรีตเสริมเหล็กขนาด 3 ช่องจราจร รวมถนนที่ก่อสร้างแล้วเสร็จทั้งหมดขนาด 7 ช่องจราจร (ไป 4 ช่องจราจร และกลับ 3 ช่องจราจร) กว้างช่องจราจรละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 1.50 เมตร มีเกาะกลางเป็นแบบแบบร่อง และก่อสร้างสะพานบกแบบมีจุดกลับรถใต้สะพาน (Underpass U-turn) จำนวน 2 แห่ง ก่อสร้างศาลาทางหลวงบริเวณสองข้างทางเพื่ออำนวยความสะดวกให้กับประชาชนจำนวน 16 แห่ง พร้อมติดตั้งไฟฟ้าแสงสว่างตลอดเส้นทาง งบประมาณโครงการ 896,900,000 บาท ปัจจุบันการก่อสร้างคืบหน้ากว่าร้อยละ 75 คาดว่าจะก่อสร้างแล้วเสร็จประมาณเดือน กุมภาพันธ์ 2565
เมื่อโครงการแล้วเสร็จจะช่วยเพิ่มศักยภาพการเชื่อมโยงโครงข่ายทางหลวงและรองรับปริมาณการจราจรภาคขนส่งและระบบโลจิสติกส์ไปยังทางเรือแหลมฉบังจากโครงการพัฒนาท่าเรือแหลมฉบังระยะที่ 3 ช่วยยกระดับคุณภาพการให้บริการ อำนวยความสะดวกในการเดินทางให้กับนักลงทุน รองรับการขยายตัวภาคอุตสาหกรรม ยกระดับคุณภาพชีวิตประชาชนในพื้นที่ EEC เพื่อขับเคลื่อนเศรษฐกิจและผลักดันให้ไทยเป็นศูนย์กลางด้านคมนาคมในภูมิภาคอาเซียน
วันพฤหัสบดีที่ 18 พฤศจิกายน 2564
โฆษกรัฐบาลแจง "เสรีพิศุทธ์" ใช้รถทหารช่วยภาคขนส่งแค่แผนสำรองกรณีที่ประชาชนได้รับความเดือดร้อน ยัน "นายกฯ" เร่งแก้ปัญหาทั้งระบบยึดประชาชนเป็นหลัก
โฆษกรัฐบาลแจง "เสรีพิศุทธ์" ใช้รถทหารช่วยภาคขนส่งแค่แผนสำรองกรณีที่ประชาชนได้รับความเดือดร้อน เหน็บมีแต่คนใจแคบเท่านั้น ที่ไม่คิดช่วยประชาชนที่กำลังลำบาก ยัน "นายกฯ" เร่งแก้ปัญหาทั้งระบบยึดประชาชนเป็นหลัก
นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส ส.ส.บัญชีรายชื่อ และหัวหน้าพรรคเสรีรวมไทย ระบุว่ากรณีที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีคำสั่งให้กองทัพเตรียมใช้รถทหารช่วยขนส่งแทนรถบรรทุกหากมีการประท้วงหยุดงานนั้น จะยิ่งทำให้ประชาชนเดือดร้อนเข้าไปอีกว่า อยากเรียนชี้แจงกับ พล.ต.อ.เสรีพิศุทธ์เพื่อจะได้เข้าใจอย่างถูกต้องว่า การใช้รถทหารช่วยขนส่งแทนรถบรรทุกหากมีการประท้วงหยุดงานนั้น เป็นแผนสำรองในกรณีที่มีความจำเป็นจริงๆ เพราะประชาชนได้รับความเดือดร้อนเท่านั้น อยากให้ พล.ต.อ.เสรีพิศุทธ์อ่านข่าวให้จบทุกบรรทัดก่อนแล้วค่อยออกมาแสดงความคิดเห็น ไม่ใช่อ่านแค่พาดหัวข่าวแล้วก็รีบออกมาพูดผ่านสื่อ เพราะรังแต่จะยิ่งสร้างความสับสนให้กับประชาชน
นายธนกร กล่าวอีกว่า ส่วนกรณีที่ระบุว่า ทหารไม่มีงานทำหรือ ถึงมีเวลาว่างพอที่จะเอารถที่ใช้ในราชการทหารออกมาช่วยขนส่งให้กับประชาชนนั้น งานของทหารคือ การดูแลช่วยเหลือประชาชน และรถที่ใช้ในราชการทหารก็มาจากภาษีของประชาชน จึงไม่ใช่เรื่องแปลกที่จะเอารถทหารไปใช้เพื่อช่วยเหลือประชาชนที่กำลังลำบาก ที่ผ่านมา เมื่อเกิดเหตุการณ์น้ำท่วม ก็ยังมีการนำรถทหารเพื่อช่วยขนย้ายประชาชนที่ได้รับความเดือดร้อนมาแล้วทุกรัฐบาล คงมีแต่คนใจแคบเท่านั้น ที่ไม่คิดจะช่วยเหลือประชาชนที่กำลังลำบาก ทั้งนี้ ในส่วนของการแก้ปัญหานั้น คณะกรรมการบริหารนโยบายพลังงาน (กบง.) เมื่อวันที่ 20 ตุลาคม 2564 มีมาตรการบรรเทาผลกระทบจากราคาน้ำมัน โดยให้กองทุนน้ำมันตรึงราคากลุ่มราคาน้ำมันดีเซลหมุนเร็ว ไม่เกิน 30 บาทต่อลิตร แม้ราคาพลังงานตลาดโลกจะมีแนวโน้มขาขึ้นและล่าสุด ครม. เมื่อวันที่ 16 พฤศจิกายน 2564 เห็นชอบการขออนุมัติกู้ยืมเงินของสำนักงานกองทุนน้ำมันเชื้อเพลิง (สกนช.) เพื่อเสริมสภาพคล่องของกองทุนน้ำมันเชื้อเพลิง รักษาเสถียรภาพระดับราคาน้ำมันเชื้อเพลิงในประเทศให้อยู่ในระดับที่เหมาะสม ไม่ส่งผลกระทบต่อการดำรงชีพของประชาชน โดยให้ สกนช. ดำเนินการกู้เฉพาะวงเงิน 20,000 ล้านบาท ตามกรอบของกฎหมายกองทุนน้ำมันเชื้อเพลิงที่มีอยู่ และจะดำเนินการกู้เงินเพิ่มเติมวงเงิน 10,000 ล้านบาท ได้ต่อเมื่อ ร่าง พ.ร.ฎ. เปลี่ยนแปลงกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศฯ มีผลบังคับใช้แล้ว ขอให้ทุกฝ่ายใจเย็นๆ นายกแก้ปัญหาโดยยึดประโยชน์ประชาชนเป็นหลัก
.......................
วันเสาร์ที่ 4 มิถุนายน 2565
รองปลัดกระทรวงดิจิทัลฯ วอน อย่าใช้ PDPA บิดเบือน หรือ สร้างความกลัวโทษจำคุก เพื่อหาประโยชน์
รองปลัดกระทรวงดิจิทัลฯ วอน อย่าใช้ PDPA บิดเบือน หรือ สร้างความกลัวโทษจำคุก เพื่อหาประโยชน์
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวงกล่าวว่ากรณีมีผู้เผยแพร่และส่งต่อข้อมูลเกี่ยวกับพ.ร.บ.คุ้มครองข้อมูลส่วนบุคคลพ.ศ. 2562ว่า “คนอื่นโพสต์รูปภาพ–ข้อความในfacebookของเขาแล้วผมหมั่นไส้เลยเข้าไปคอมเม้นท์แล้วทำให้เขาเสียหายถูกดูหมิ่นถูกเกลียดชัง ผิดกฎหมายจำคุกไม่เกิน6เดือนหรือปรับไม่เกิน5แสนบาทหรือทั้งจำทั้งปรับ”ผมขอให้ข้อมูลว่ากรณีดังกล่าวอาจเข้าข่ายความผิดฐานหมิ่นประมาทตามกฎหมายอาญาแต่ไม่เข้าข่ายผิดPDPAโดยเฉพาะเรื่องโทษจำคุก6เดือนตามมาตรา79ของPDPA
ทั้งนี้PDPAมีบทลงโทษอาญาเพื่อปกป้องประชาชนจากมิจฉาชีพหรือผู้ประสงค์ร้ายกรณีมีการนำข้อมูลอ่อนไหวดังนี้”เชื้อชาติเผ่าพันธุ์ความคิดเห็นทางการเมืองความเชื่อในลัทธิศาสนาหรือปรัชญาพฤติกรรมทางเพศประวัติอาชญากรรมข้อมูลสุขภาพความพิการข้อมูลสหภาพแรงงานข้อมูลพันธุกรรมข้อมูลชีวภาพ”ของประชาชนไปใช้ทำให้เกิดความเสียหายเสียชื่อเสียงถูกดูหมิ่นเกลียดชังหรือหาผลประโยชน์แบบผิดกฎหมาย
กรณีใช้ข้อมูลอ่อนไหวดังกล่าวทำให้เกิดความเสียหายเสียชื่อเสียงถูกดูหมิ่นเกลียดชังโทษสูงสุดจำคุก6เดือนหรือปรับไม่เกิน500,000บาทหรือทั้งจำทั้งปรับ
กรณีใช้ข้อมูลอ่อนไหวดังกล่าวหาผลประโยชน์แบบผิดกฎหมายโทษสูงสุดจำคุก1ปีหรือปรับไม่เกิน1,000,000บาทหรือทั้งจำทั้งปรับ
การลงโทษอาญาต้องพิจารณาจากข้อเท็จจริงและองค์ประกอบอาทิเจตนาของการกระทำและการใช้หรือเปิดเผยข้อมูลไม่ถูกต้องตามกฎหมาย
การละเมิดข้อมูลส่วนบุคคลทั่วไปเช่นชื่อเบอร์โทรที่อยู่อาศัยหมายเลขประจำตัวไม่เข้าองค์ประกอบโทษอาญาตามมาตรา79
ข้อมูลส่วนบุคคลสามารถถูกนำไปใช้หรือเปิดเผยได้หากได้รับความยินยอมจากเจ้าของข้อมูลส่วนบุคคลหรือเป็นไปตามกรณีดังต่อไปนี้
(1)เป็นข้อมูลที่จำเป็นต้องใช้การทำตามสัญญาให้บริการ
(2)เป็นการใช้ข้อมูลที่มีกฎหมายอื่นให้อำนาจไว้
(3)เป็นการใช้เพื่อรักษาชีวิตและ/หรือร่างกายของบุคคล
(4)เป็นการใช้เพื่อการศึกษาวิจัยหรือสถิติ
(5)เป็นการใช้ตามหน้าที่เพื่อประโยชน์สาธารณะ
(6)เป็นการใช้เพื่อปกป้องผลประโยชน์ของตนเองโดยไม่ละเมิดสิทธิของผู้อื่น
ทั้งนี้การกำหนดบทลงโทษข้างต้นต้องพิจารณาตามข้อเท็จจริงที่เกิดขึ้นเป็นกรณีๆไป
PDPA =พรบ.คุ้มครองข้อมูลส่วนบุคคล
มาตรา79ผู้ควบคุมข้อมูส่วนบุคคลผู้ใดฝ่าฝืนมาตรา27วรรคหนึ่งหรือวรรคสองหรือไม่ปฏิบัติตามมาตรา28อันเกี่ยวกับข้อมูลส่วนบุคคลตามมาตรา26โดยประการที่น่าจะทำให้ผู้อื่นเกิดความเสียหายเสียชื่อเสียงถูกดูหมิ่นถูกเกลียดชังหรือได้รับความอับอายต้องระวางโทษจำคุกไม่เกินหกเดือนหรือปรับไม่เกินหน้าแสนบาทหรือทั้งจำทั้งปรับ
ผู้ควบคุมข้อมูลส่วนบุคคลผู้ใดฝ่าฝืนมาตรา27วรรคหนึ่งหรือวรรคสองหรือไม่ปฏิบัติดตามมาตรา28อันเกี่ยวกับข้อมูลส่วนบุคลคลตามมาตรา26เพื่อแสวงหาประโยชน์ที่มิควรได้โดยชอบด้วยกฏหมายสำหรับตนเองหรือผู้อื่นต้องระวางโทษจำคุกไม่เกินหนึ่งปีหรือปรับไม่เกินหนึ่งล้านบาทหรือทั้งจำทั้งปรับ
ความผิดตามมาตรานี้เป็นความผิดอันยอมความได้
ติดต่อสอบถามPDPAได้ที่1111หรือ fb : PDPC Thailand
***************
วันพุธที่ 11 พฤษภาคม 2565
ดีอีเอส ดำเนินการเพื่อขอคำสั่งศาลลบโฆษณาที่ไม่เหมาะสม Lazada
ดีอีเอส ดำเนินการเพื่อขอคำสั่งศาลลบโฆษณาที่ไม่เหมาะสม Lazada
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงดิจิทัลฯกล่าวว่าเมื่อวันที่10พ.ค. 65ในการประชุมคณะกรรมการกลั่นกรองข้อมูลคอมพิวเตอร์ตามพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติมครั้งที่7/2565ได้มีการพิจารณาข้อมูลกรณีคลิปโฆษณาไม่เหมาะสมและภาพนิ่งที่เกี่ยวข้องในการโปรโมทแคมเปญ5.5ของแพลตฟอร์มอี-คอมเมิร์ซ LAZADA
เนื่องจากเนื้อหาการนำเสนอโฆษณาดังกล่าวที่มีการเผยแพร่ผ่านโซเชียลและออนไลน์เป็นข้อมูลคอมพิวเตอร์ที่อาจเข้าข่ายมีลักษณะขัดต่อความสงบเรียบร้อยหรือศีลธรรมอันดีของประชาชน เพราะมีเนื้อหาที่ทำให้สังคมหรือประชาชนทั่วไปเข้าใจพาดพิงไปถึงบุคคลสำคัญและเป็นการล้อเลียนความไม่สมบูรณ์ของร่างกายมนุษย์เป็นการลดทอนคุณค่าความเป็นมนุษย์อันเป็นการกระทำที่ขัดต่อความสงบเรียบร้อยหรือศีลธรรมอันดีของประชาชน
โดยที่ประชุมฯมีมติเห็นชอบให้เสนอรัฐมนตรีมอบหมายให้พนักงานเจ้าหน้าที่ยื่นคำร้องพร้อมแสดงพยานหลักฐานต่อศาลที่มีเขตอำนาจขอให้มีคำสั่งระงับการทำให้แพร่หลายหรือลบซึ่งข้อมูลคอมพิวเตอร์นั้นออกจากระบบคอมพิวเตอร์และเมื่อรัฐมนตรีให้ความเห็นชอบแล้วพนักงานเจ้าหน้าที่จะดำเนินการยื่นคำร้องต่อศาลต่อไปซึ่งการดำเนินการในวันนี้เป็นการดำเนินการเพิ่มเติมเพื่อปิดกั้นเนื้อหาที่ไม่เหมาะสมดังกล่าว
“กระทรวงดิจิทัลฯขอเตือนให้ประชาชนอย่าโพสต์หรือแชร์โพสต์ที่มีคลิปไม่เหมาะสมเนื่องจากเป็นการทำให้แพร่หลายซึ่งข้อมูลคอมพิวเตอร์ที่มีลักษณะขัดต่อศีลธรรมอันดีของประชาชน”นายเวทางค์กล่าว
************
วันศุกร์ที่ 1 กรกฎาคม 2565
นายกรัฐมนตรีมอบกระทรวงการพัฒนาสังคมฯ หารือหน่วยงานครอบครองที่ดินไม่ได้ใช้ประโยชน์นำที่ดินมาพัฒนาที่อยู่อาศัยผู้มีรายได้น้อย สานต่อนโยบายลดความเหลื่อมล้ำ
นายกรัฐมนตรีมอบกระทรวงการพัฒนาสังคมฯ หารือหน่วยงานครอบครองที่ดินไม่ได้ใช้ประโยชน์นำที่ดินมาพัฒนาที่อยู่อาศัยผู้มีรายได้น้อย สานต่อนโยบายลดความเหลื่อมล้ำ หลังส่งมอบโครงการใหม่และปรับปรุงที่อยู่เดิมให้ประชาชนแล้วกว่า 82,000 หน่วย
วันที่ 1 ก.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรี มีนโยบายมุ่งลดความเหลื่อมล้ำทั้งทางเศรษฐกิจและสังคม เพิ่มโอกาสให้กับผู้มีรายได้น้อยผ่านหลายมาตรการ รวมถึงโครงการพัฒนาที่อยู่อาศัย เพื่อสร้างคุณภาพชีวิตความเป็นอยู่ขั้นพื้นฐานที่ดีขึ้น
คณะกรรมการติดตามการดำเนินงานตามนโยบายรัฐบาลและข้อสั่งการนายกรัฐมนตรี (กตน.) ได้รายงานให้นายกรัฐมนตรีทราบว่า การเคหะแห่งชาติ (กคช.) กระทรวงพัฒนาสังคมและความมั่นคงของมนุษย์ และสถาบันพัฒนาองค์กรชุมชน (องค์การมหาชน) กระทรวงการคลัง ได้ดำเนินโครงการตามข้อสั่งการของนายกรัฐมนตรี ตั้งแต่เดือนก.ค. 63 - มี.ค. 65 ทั้งในส่วนของการพัฒนาโครงการใหม่ แก้ไขปัญหาที่อยู่อาศัยที่ทำกิน ตลอดจนการปรับปรุงที่อยู่อาศัยให้ได้มาตรฐานรวมแล้ว 82,193 หน่วย
น.ส.ไตรศุลี กล่าวว่า นายกรัฐมนตรีรับทราบปัญหาและข้อจำกัดในส่วนของที่ดินที่จะนำมาพัฒนาโครงการเนื่องจากราคาที่ดินที่สูงขึ้น เพื่อให้การสร้างที่อยู่อาศัยให้ผู้มีรายได้น้อยเดินหน้าต่อไปได้ต่อเนื่อง จึงมอบหมายกระทรวงพัฒนาสังคมฯ ไปหารือกับหน่วยงานที่ครอบครองที่ดินแต่ไม่ได้ใช้ประโยชน์ เพื่อนำมาพัฒนาโครงการ โดยอาจตกลงกันเป็นสัญญาเช่าระยะยาว โดยให้ดูแลทุกอย่างให้เป็นไปตามกฎหมาย
“การพัฒนาที่อยู่อาศัยสำหรับผู้มีรายได้น้อยเป็นเรื่องที่นายกรัฐมนตรีให้ความสำคัญอย่างมาก ท่านติดตามความก้าวหน้าของแต่ละโครงการ ให้คำแนะนำสนับสนุนแก้ไขในกรณีที่เกิดปัญหา เพราะท่านเห็นว่าที่อยู่อาศัยคือความมั่นคงของชีวิตประชาชน เป็นรากฐานที่จะนำไปสู่การลดความเหลื่อมล้ำของสังคมในด้านอื่นๆ”น.ส.ไตรศุลี กล่าว
ทั้งนี้ กตน. รายงานว่า ระหว่างเดือนก.ค.63-มี.ค. 65 กคช.และ สถาบันพัฒนาองค์กรชุมชน(องค์การมหาชน) ได้ดำเนินโครงการพัฒนาที่อยู่อาศัยรวม 82,193 หน่วย ประกอบด้วย (1) สร้างโอกาสให้กับประชาชนมีที่อยู่อาศัยในทุกระดับรายได้ โดยส่งมอบที่อยู่อาศัยให้ประชาชนรวม 14,703 หน่วย ประชาชนได้รับประโยชน์ 44,109 คน
(2) แก้ไขปัญหาที่อยู่อาศัย ที่ดินทำกิน และสร้างชุมชนน่าอยู่ ดำเนินการพัฒนาที่อยู่อาศัยสำหรับผู้มีรายได้น้อย ก่อสร้างแล้วเสร็จ ทั้งในส่วนของโครงการพัฒนาที่อยู่อาศัยชุดที่1-2 โครงการอากาคาเช่าสำหรับผู้มีรายได้น้อย ระยะที่1-2 รวม 4,460 หน่วย ประชาชนได้รับประโยชน์ 13,380 คน
(3)พัฒนาและสนับสนุนให้มีที่อยู่อาศัยที่ได้มาตรฐาน รวม 63,030 หน่วย ประกอบด้วย 1) การพัฒนาที่อยู่อาศัยสำหรับผู้มีรายได้น้อย แยกเป็น โครงการของการเคหะแห่งชาติ 28,102 หน่วย และโครงการของสถาบันพัฒนาองค์กรชุมชน(องค์การมหาชน) 28,015 หลัง อาทิ โครงการบ้านมั่นคง บ้านพอเพียง ที่อยู่อาศัยริมคลองเปรมประชากร ชุมชนที่ได้รับความเดือดร้อนเร่งด่วนเฉพาะหน้า ไฟไหม้ ไล่รื้อ ภัยพิบัติ 3)การปรับสภาพแวดล้อมที่อยู่อาศัยสำหรับคนพิการ 1,362 หลัง 4)การปรับปรุงที่อยู่อาศัยผู้สูงอายุที่ประสบปัญหาความยากจนและมีที่อยู่อาศัยไม่ปลอดภัย 5,304 หลัง และ 5) การปรับปรุงที่อยู่อาศัยสำหรับคนยากจนและผู้ด้อยโอกาส 247 หลัง
....................
วันพฤหัสบดีที่ 23 ธันวาคม 2564
กระทรวงกลาโหม ร่วมมือ กระทรวงการพัฒนาสังคมและความมั่นคงของมนุษย์จัดทำบันทึกข้อตกลงความร่วมมือโครงการ "สร้างคน สร้างโอกาส สร้างชาติมั่นคง"
พลเอก วรเกียรติ รัตนานนท์ ปลัดกระทรวงกลาโหม เป็นผู้แทนของกระทรวงกลาโหม ในพิธีลงนามบันทึกข้อตกลงความร่วมมือแสดงเจตจำนงในการร่วมขับเคลื่อนโครงการ “สร้างคน สร้างโอกาส สร้างชาติมั่นคง”
ภายใต้แนวความคิด “ดี เก่ง กล้า ด้านดนตรีและศิลปะ”ร่วมกับกระทรวงการพัฒนาสังคมและความมั่นคงของมนุษย์ โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ เป็นตัวแทนลงนามร่วมกัน
สำหรับการจัดทำบันทึกข้อตกลงฯ ในครั้งนี้เป็นการบูรณาการความร่วมมือระหว่างกระทรวงกลาโหมและกระทรวงการพัฒนาสังคมและความมั่นคงของมนุษย์ ในการส่งเสริมให้กลุ่มเป้าหมาย อันได้แก่ เยาวชน สตรี ครอบครัว คนพิการ ผู้สูงอายุ และคนไร้ที่พึ่งสามารถพัฒนาตนเองทั้งทางด้านทักษะดนตรี กีฬา และศิลปะ เพื่อนำไปต่อยอดสู่การประกอบอาชีพหรือทำงาน และมีรายได้ อันจะทำให้กลุ่มเป้าหมายสามารถพึ่งพาตัวเองได้อย่างแท้จริง และเป็นพลเมืองที่ดีมีคุณภาพของประเทศ รวมทั้งเป็นการเปิดโอกาสให้ผู้ฝึกสอนที่มีความเชี่ยวชาญทางด้านดนตรี กีฬา และศิลปะ ของหน่วยขึ้นตรงกระทรวงกลาโหม ได้ร่วมบำเพ็ญประโยชน์ให้กับสาธารณชน
วันจันทร์ที่ 15 พฤศจิกายน 2564
“ชัยวุฒิ” ลงพท.กระบี่ตรวจโครงการนำสายสื่อสารลงดิน ปรับภูมิทัศน์รับ นทท.
“ชัยวุฒิ” ลงพท.กระบี่ตรวจโครงการนำสายสื่อสารลงดิน ปรับภูมิทัศน์รับ นทท.
“ชัยวุฒิ”รมว.ดีอีเอสปฏิบัติราชการนอกสถานที่จ.กระบี่เยี่ยมชมความพร้อมด้านโครงสร้างพื้นฐานโทรคมนาคมรองรับนักท่องเที่ยวพร้อมตรวจเยี่ยมโครงการนำสายสื่อสารลงใต้ดินที่ลานปูดำและเกาะพีพีปรับภูมิทัศน์2แลนด์มาร์กจุดท่องเที่ยวไฮไลท์ของจังหวัด
วันนี้(15พ.ย. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้ลงพื้นที่ตรวจราชการและเข้าร่วมประชุมคณะรัฐมนตรี(ครม.)อย่างเป็นทางการนอกสถานที่ครั้งที่1/2564 ณจังหวัดกระบี่โดยรมว.ดีอีเอสและคณะได้ตรวจเยี่ยมการเตรียมความพร้อมด้านโครงสร้างพื้นฐานโทรคมนาคมเพื่อรองรับนักท่องเที่ยว บริเวณท่าอากาศยานนานาชาติกระบี่
นายชัยวุฒิกล่าวว่านอกจากนี้ยังได้นำคณะผู้บริหารกระทรวงฯและหน่วยงานในสังกัดตรวจเยี่ยมพื้นที่โครงการนำสายสื่อสารลงใต้ดินบริเวณจุดท่องเที่ยวไฮไลท์ของจ.กระบี่2จุดได้แก่ลานปูดำและเกาะพีพีโดยมีบมจ.โทรคมนาคมแห่งชาติ(NT)เป็นผู้รับผิดชอบดำเนินการขานรับนโยบายพลเอกประยุทธ์จันทร์โอชานายกรัฐมนตรีที่ได้มอบนโนบายว่าให้แก้ปัญหาสายไฟและสายสื่อสารที่รกรุงรังเพื่อปรับปรุงและปรับเปลี่ยนเทคโนโลยีการพาดสายสื่อสารบนเสาไฟฟ้าให้เป็นสายสื่อสารลงดินลดผลกระทบจากความขัดข้องของสัญญาณและปัญหาด้านการให้บริการเชื่อมต่อโครงข่ายการให้บริการโทรคมนาคมรองรับการขยายตัวของอุตสาหกรรมโทรคมนาคมที่สูงขึ้นในอนาคตได้อย่างมีประสิทธิภาพและรองรับการขยายตัวทางเศรษฐกิจ
ทั้งนี้รัฐบาลโดยNTจะเข้ามาลงทุนติดตั้งและเดินสายเคเบิ้ลสื่อสารที่เชื่อมเข้าไปถึงบ้านหรือจุดผู้ใช้งานปลายทางและเปิดให้โอเปอเรเตอร์สื่อสารทุกรายเข้ามาเช่าใช้งานไม่ต้องไปลงทุนซ้ำซ้อนไม่ต้องไปเดินสายสื่อสารใหม่ให้รกรุงรังเพิ่มความเป็นระเบียบเรียบร้อยด้านทัศนียภาพของเมืองอีกทั้งประหยัดค่าใช้จ่ายเพราะเป็นการเช่าใช้ร่วมในระบบเดียวกันและมีแนวคิดการหาทางออกร่วมกับผู้ให้บริการสื่อสารขณะที่กระทรวงฯคงต้องมีการวางกฎเกณฑ์ในเรื่องของการเดินสายสื่อสารให้น้อยที่สุดเพื่อไม่ให้รกรุงรังหรือในพื้นที่ซึ่งสามารถลากสายสื่อสารลงใต้ดินทั้งหมดได้อย่างเช่นเกาะพีพีก็จะไม่ให้มีการพาดสายบนเสาไฟฟ้าให้รกสายตา
“ในส่วนของโครงการนำสายสื่อสารลงใต้ดินจุดท่องเที่ยวเกาะพีพีครอบคลุมระยะทาง3กม.ใช้งบประมาณราว12ล้านบาทหลังแล้วเสร็จจะช่วยปรับปรุงทัศนียภาพของเมืองให้ดูสวยงามและไม่มีสายไฟฟ้าหรือสายสื่อสารรกรุงรังที่บดบังทัศนียภาพของสถานที่ท่องเที่ยว”นายชัยวุฒิกล่าว
ทั้งนี้จังหวัดกระบี่เป็นหนึ่งในพื้นที่นำร่องเปิดประเทศเพื่อรับนักท่องเที่ยวต่างชาติตามนโยบายเปิดประเทศของรัฐบาลเป็น1ใน4จังหวัดพื้นที่สีฟ้าสามารถเปิดการท่องเที่ยวได้เต็มพื้นที่ทั้งจังหวัดอีกทั้งมีการเชื่อมต่อกับโครงการภูเก็ตแซนด์บ็อกซ์สนับสนุนการกระตุ้นเศรษฐกิจของประเทศและการจับจ่ายใช้สอยในพื้นที่กลุ่มจังหวัดภาคใต้ฝั่งอ้นดามันที่ผ่านมากระบี่เป็นหมุดหมายยอดนิยมของนักท่องเที่ยวต่างชาติโดยจากข้อมูลสถิติด้านการท่องเที่ยวจังหวัดฯพบว่าก่อนการแพร่ระบาดโควิด-19มีนักท่องเที่ยวเดินทางเข้ามาจำนวนกว่า6ล้านคนเมื่อปี62โดยเป็นสัดส่วนของนักท่องเที่ยวชาวต่างประเทศถึงกว่า4ล้านคน
ขณะที่จากข้อมูลของสำนักอุทยานแห่งชาติระบุว่าในปีงบประมาณ62ก่อนเกิดสถานการณ์โควิดอุทยานแห่งชาติหาดนพรัตน์ธารา-หมู่เกาะพีพีติดอยู่ใน5อันดับแรกของอุทยานแห่งชาติยอดนิยมโดยมีจำนวนนักท่องเที่ยวเดินทางเข้ามากว่า1ล้านคนโดยเป็นนักท่องเที่ยวต่างชาติกว่า80%และในปี62จัดเก็บรายได้จากค่าบำรุงรักษาอุทยานแห่งชาติได้มากกว่า374ล้านบาท
**************
วันพฤหัสบดีที่ 16 ธันวาคม 2564
ขอเชิญร่วมงาน ประจำปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
เวลา 08.30 - 13.30 น.
ขอเชิญร่วมงาน ประจำปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
เวลา 08.30 - 13.30 น.
ได้รับเกียรติจาก...
- นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวเปิดงาน
- นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวรายงาน
Executive Talk "ส่องเส้นทางอุตสาหกรรมยุคใหม่ ก้าวอย่างไรให้ยั่งยืน" โดย...
- นายทองชัย ชวลิตพิเชฐ ผู้อำนวยการสำนักงานเศรษฐกิจอุตสาหกรรม
- นางศิริเพ็ญ เกียรติเฟื่องฟู รองผู้อำนวยการสำนักงานเศรษฐกิจอุตสาหกรรม
ร่วมเสวนาในหัวข้อ "อุตสาหกรรมไทยก้าวไกล สู่ยุคใหม่ที่ยั่งยืน" โดย...
- แพทย์หญิงมิ่งขวัญ วิชัยดิษฐ ผู้อำนวยการสถาบันโรคผิวหนังและผู้อำนวยการศูนย์ฉีดวัคซีนกลางบางซื่อ
- คุณสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน)
- คุณสุพจน์ เกตุโตประการ ผู้อำนวยการฝ่ายธุรกิจ กลุ่มบริษัท ดาว ประเทศไทย
ดำเนินการเสวนาโดย ดร.วิทย์ สิทธิเสคิน
รับชมนิทรรศการออนไลน์เสมือนจริงได้ที่
www.oieforum.com
ฟรี‼️ไม่มีค่าใช้จ่าย พร้อมรับสิทธิ์ลุ้นของที่ระลึก
สนใจลงทะเบียนร่วมงานได้ที่นี่
https://www.oieforum.com/
สอบถามรายละเอียดเพิ่มเติมได้ที่
0 2430 6800 กด 0
วันพุธที่ 26 มกราคม 2565
พลเอก วรเกียรติ รัตนานนท์ ปลัดกระทรวงกลาโหม รับมอบเครื่องราชอิสริยาภรณ์สหไมตรีจาก นาย Ouk Sorphorn เอกอัครราชทูตราชอาณาจักรกัมพูชา ประจำประเทศไทย ณ สถานเอกอัครราชทูตกัมพูชา ประจำปร
โดยเครื่องราชอิสริยาภรณ์ สหไมตรีตระกูลนี้จะมอบเพื่อเป็นเครื่องหมายแห่งมิตรภาพแก่ชาวต่างชาติผู้มีความชอบดีเด่นต่อพระมหากษัตริย์และประชาชนแห่งราชอาณาจักรกัมพูชา โดยเฉพาะอย่างยิ่งในด้านการเสริมสร้างความสัมพันธ์ระหว่างประเทศหรือด้านการทูต
#ความสัมพันธ์ระหว่างประเทศ
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันอาทิตย์ที่ 22 พฤษภาคม 2565
ดีอีเอส พบข่าวปลอมเงินกู้กลับมาชิงเรตติ้ง
ดีอีเอส พบข่าวปลอมเงินกู้กลับมาชิงเรตติ้ง
ดีอีเอสสรุปสถานการณ์ข่าวปลอมรอบสัปดาห์พบข่าวปลอม“เงินกู้ได้ทุกอาชีพ”ผ่านแบงก์กรุงไทย-แอปเป๋าตังแท็คทีมชิง2อันดับแรกที่คนสนใจสูงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่13–19พ.ค. 65โดยศูนย์ต่อต้านข่าวปลอมพบจำนวนข้อความที่เข้ามา11,681,642ข้อความหลังการคัดกรองแล้วมีข้อความที่ต้องดำเนินการVerifyจำนวน 221ข้อความรวมจำนวนเรื่องที่ต้องดำเนินการตรวจสอบ122เรื่อง
สำหรับข่าวปลอมที่คนสนใจสูงสุด10อันดับมีดังนี้อันดับ1กรุงไทยเปิดสินเชื่อส่วนบุคคลแบบหมุนเวียนยืมได้100,000บาทผ่อนเดือนละ300บาทกู้ได้ทุกอาชีพอันดับ2แอปเป๋าตังให้กู้เงิน1หมื่นบาทลงทะเบียนได้ทุกอาชีพ อันดับ3กระเทียมดำมีฤทธิ์ใช้ป้องกันโรคมะเร็งในคนได้อันดับ4ดื่มน้ำต้มต้นไมยราบแทนน้ำเปล่าช่วยรักษาโรคมะเร็งเต้านมอันดับ5ไม่ต้องตรวจสภาพรถยนต์อายุเกิน7ปีและจักรยานยนต์อายุเกิน5ปีที่ตรอ.ก่อนเสียภาษี
อันดับ6ไทยเตรียมรับมือพายุไซโคลนตั้งแต่วันนี้- 20พ.ค. 65อันดับ7เตรียมรับมือพายุโคนีต่อจากพายุอัสนีอันดับ8เอาเล็บนิ้วหัวแม่มือจิกตรงร่องระหว่างปากและใต้จมูกช่วยอาการวูบหมดสติอันดับ9ลุกจากที่นอนกระทันหันทำให้กระดูกกะโหลกศีรษะแตกหัวใจหยุดเต้นและอันดับ10อันตรายจากการโทรทางไลน์ทำให้เกิดเนื้องอกในสมอง
“อย่างไรก็ตามถ้าดูภาพรวมของผลการตรวจสอบจากหน่วยงานที่เกี่ยวข้องซึ่งส่งกลับมาแล้ว53เรื่องในสัปดาห์นี้ พบว่าสัดส่วนเกือบ50%หรือจำนวน22ข่าวเป็นข่าวจริงถือว่าเป็นแนวโน้มที่ดีของการตระหนักรู้เท่าทันและรอบคอบของผู้บริโภคข่าวสารบนโซเชียลเมื่อเทียบกับอดีตที่ผ่านมาซึ่งสัดส่วนข่าวปลอมจะสูงกว่ามาก”นางสาวนพวรรณกล่าว
โดยข่าวเที่ตรวจสอบและมีการยืนยันแล้วว่าเป็นข่าวจริงได้แก่ข่าวพาณิชย์ขึ้นบัญชีคาร์ซีทเข้าWatch Listเพื่อป้องกันการฉวยโอกาสปรับราคาเกินควรฝ่าฝืนมีโทษหนักคุก7ปีปรับ1.4แสนบาทข่าวกระทรวงแรงงานเปิดรับสมัครคัดเลือกผู้ฝึกงานเทคนิคในประเทศญี่ปุ่น3ปีผ่านองค์กรIM Japanปี65 ข่าวรัฐบาลเตรียมตั้งธนาคารอุปกรณ์คนพิการเพื่อส่งเสริมอาชีพจังหวัดชายแดนใต้3จังหวัดและข่าวสธ.เตรียมลดระดับเตือนภัยโควิด-19เป็นระดับ2ปลายเดือนพ.ค. 65เป็นต้น
ทั้งนี้กระทรวงฯและศูนย์ต่อต้านข่าวปลอมต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
วันพุธที่ 8 กันยายน 2564
นายกรัฐมนตรีสั่ง สคบ. ทำงานเชิงรุก ตรวจสอบรายการขายสินค้าผ่านทีวี กำชับ อย. รวมถึงหน่วยงานดูแลมาตรฐานผลิตภัณฑ์สินค้าติดตามคุณภาพไม่ให้กระทบสุขภาพประชาชน
นายกรัฐมนตรีสั่ง สคบ. ทำงานเชิงรุก ตรวจสอบรายการขายสินค้าผ่านทีวี กำชับ อย. รวมถึงหน่วยงานดูแลมาตรฐานผลิตภัณฑ์สินค้าติดตามคุณภาพไม่ให้กระทบสุขภาพประชาชน
วันที่ 8 ก.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อห่วงใยต่อกรณีที่ขณะนี้ได้มีรายการขายสินค้าผ่อนช่องทางสื่อสารต่างๆ จำนวนมากโดยเฉพาะทางทีวีดิจิทัล ทั้งเครื่องใช้ในบ้าน เครื่องสำอาง อาหารเสริม
ทั้งนี้ แม้จะเป็นทางเลือกในการซื้อสินค้าให้ประชาชน ในช่วงต้องที่ต้องใช้ชีวิตอยู่ที่บ้านมากขึ้นเนื่องจากสถานการณ์แพร่ระบาดของโรคโควิด-19 แต่พบว่าการนำเสนอสินค้าบางรายการมีลักษณะแจ้งสรรพคุณที่อาจเกินความจริง จึงได้สั่งการสำนักงานคณะกรรมการคุ้มครองผู้บริโภค (สคบ.) มีการพิจารณา ตรวจสอบว่า รายการต่างๆ มีลักษณะการโฆษณาเกินจริงหรือไม่ โดยให้ทำงานในเชิงรุก โดยไม่ต้องรอให้ประชาชนมาร้องเรียนเท่านั้น
น.ส.ไตรศุลี กล่าวว่า นายกรัฐมนตรียังได้มอบหมายให้องค์การอาหารและยา(อย.) รวมถึงหน่วยงานที่ดูแลด้านมาตรฐานผลิตภัณฑ์สินค้าอุตสาหกรรม เช่น สมอ. ได้ร่วมตรวจสอบด้วยว่า สินค้าที่มีการนำเสนอขายผ่านรายการส่งเสริมการขายต่างๆ นั้นเป็นสินค้าได้มาตรฐาน ผ่านการรับรองตรวจสอบแล้วหรือไม่ เพื่อให้ประชาชนได้รับสินค้าที่มีคุณภาพ ได้มาตรฐาน และไม่กระทบต่อสุขภาพ
“ในช่วงที่ประชาชน work from home ต้องใช้ชีวิตที่บ้านมากขึ้น การซื้อของผ่านทางออนไลน์ หรือจากรายการทีวีที่จัดรายการส่งเสริมการขายต่างๆ ก็มีมากขึ้นด้วย นายกรัฐมนตรีท่านห่วงใยในเรื่องนี้ จึงให้หน่วยงานที่เกี่ยวข้องร่วมกันทำงานเชิงรุกไม่ว่าจะเป็น สคบ. อย. สมอ. ให้ตรวจสอบว่าสินค้าที่เสนอขายกันไม่ได้มีการโฆษณาเกินจริง และได้มาตรฐาน เป้าหมายคือดูแล ปกป้องสุขภาพของประชาชนเป็นสำคัญ” น.ส.ไตรศุลี กล่าว
วันจันทร์ที่ 5 กรกฎาคม 2564
2 ชั่วโมง 45 นาที จำหน่ายหมดเกลี้ยง “ยิ่งออมยิ่งได้บนวอลเล็ต สบม.” รอพบ “ยิ่งออมยิ่งได้” ผ่าน 4 ธนาคารตัวแทน วันที่ 12 กรกฎาคม 2564 นี้
การจำหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี อัตราดอกเบี้ยเฉลี่ย 1.80% ต่อปี ประสบความสำเร็จและได้รับการตอบรับจากประชาชนเป็นอย่างดี โดยจำหน่ายได้ครบ 10,000 ล้านบาท ในเวลา 11.15 น.
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า การจำหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี อัตราดอกเบี้ยเฉลี่ย 1.80% ต่อปี ประสบความสำเร็จและได้รับการตอบรับจากประชาชนเป็นอย่างดี โดยจำหน่ายได้ครบ 10,000 ล้านบาท ในเวลา 11.15 น.
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์พิเศษรุ่น “ยิ่งออมยิ่งได้บนวอลเล็ต สบม.” และพบกับพันธบัตรออมทรัพย์พิเศษ “ยิ่งออมยิ่งได้” ที่จะจำหน่ายผ่าน 4 ธนาคารตัวแทนจำหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ซึ่งจะจำหน่ายพร้อมกันทั้งประชาชนและนิติบุคคลไม่แสวงหาผลกำไร ในวันที่ 12 – 23 กรกฎาคม 2564 โดยจำหน่าย รุ่นอายุ 4 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี ให้กับประชาชน และรุ่นอายุ 10 ปี อัตราดอกเบี้ยคงที่ร้อยละ 2.20 ต่อปี ตามลำดับ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันอังคารที่ 22 มิถุนายน 2564
พม. โดย กคช. เร่งช่วยเหลือกรณีผู้อยู่อาศัยแฟลตดินแดง ติดเชื้อโควิด-19 จำนวน 7 ราย ตั้งเต็นท์รอไม่มีเตียงรองรับ ให้เข้ารับการรักษาที่สถานพยาบาลเรียบร้อยแล้ว
พม. โดย กคช. เร่งช่วยเหลือกรณีผู้อยู่อาศัยแฟลตดินแดง ติดเชื้อโควิด-19 จำนวน 7 ราย ตั้งเต็นท์รอไม่มีเตียงรองรับ ให้เข้ารับการรักษาที่สถานพยาบาลเรียบร้อยแล้ว
วันนี้ (22 มิ.ย. 64) เวลา 10.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีสื่อสังคมออนไลน์มีการแชร์เรื่องราวผู้อยู่อาศัยในอาคารแฟลต 29 เคหะชุมชนดินแดง 1 จำนวน 7 ราย ติดเชื้อไวรัสโคโรนา 2019 (โควิด-19) โดยผู้ติดเชื้อโควิด-19 ทั้ง 7 ราย เข้ารับการตรวจเชิงรุกเมื่อวันที่ 18 มิ.ย. 64 ณ ศูนย์วัฒนธรรม และผลตรวจออกเมื่อวันที่ 20 มิ.ย. 64 พบว่าติดเชื้อทั้ง 7 ราย แต่ยังไม่มีเตียงรองรับการรักษาพยาบาล จึงจำเป็นต้องตั้งเต็นท์นอนบริเวณหน้าแฟลต เนื่องจากในห้องพักครอบครัวอาศัยอยู่รวมกันหลายคน ในการนี้ กระทรวง พม. โดยการเคหะแห่งชาติ (กคช.) ได้ประสานหน่วยงานศูนย์บริการสาธารณสุข 4 ดินแดง สายด่วน 191 และสายด่วน 1669 เพื่อจัดหาสถานพยาบาลให้ผู้ติดเชื้อทั้ง 7 ราย ได้เข้ารับการรักษาอย่างเร่งด่วน โดยในวันที่ 21 มิ.ย. 64 เวลา 14.00 น. สามารถนำส่งผู้ป่วยทั้ง 7 ราย เข้ารับการรักษา ณHospitelเรียบร้อยแล้ว ทั้งนี้ กระทรวง พม. โดย กคช. จะติดตามความคืบหน้าอาการป่วยของผู้ติดเชื้อทั้ง 7 ราย อย่างต่อเนื่อง เพื่อดำเนินการให้ความช่วยเหลือ ให้คำปรึกษาแนะนำ พร้อมทั้งมอบถุงยังชีพหลังจากรักษาอาการหายแล้ว และกลับมากักตัว 14 วัน ตามมาตรการการป้องกันโรคโควิด-19 ต่อไป
นางพัชรี กล่าวเพิ่มเติมว่า ทั้งนี้ หากผู้พักอาศัยในโครงการของ กคช. ได้รับผลกระทบของโรคโควิด-19และต้องการความช่วยเหลือสามารถติดต่อได้ที่สำนักงานเคหะนครหลวง และสำนักงานเคหะจังหวัดในพื้นที่ ซึ่งจะช่วยประสานงานกับศูนย์บริการสาธารณสุข สำนักอนามัย กรุงเทพมหานคร และสาธารณสุขจังหวัด และหากประชาชนกำลังประสบปัญหาความเดือดร้อนและความยากลำบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
วันพุธที่ 8 มิถุนายน 2565
​กระทรวงแรงงาน รุกขยายการจ้างงานผู้สูงอายุเพิ่ม สร้างโอกาสการมีงานทำ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากการที่ประเทศไทยก้าวเข้าสู่สังคมผู้สูงอายุอย่างสมบูรณ์ รัฐบาลโดยการนำของพล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ตระหนักถึง
ซึ่งกระทรวงแรงงานได้ดำเนินโครงการส่งเสริมการจ้างงานผู้สูงอายุในอาชีพที่เหมาะสมกับวัยและประสบการณ์ ใน 3 กิจกรรม คือ กิจกรรมสานพลังประชารัฐ จัดหางานให้ผู้สูงอายุ (Civil State Project for Elderly) กิจกรรม 1 อำเภอ 1 ภูมิปัญญา และกิจกรรมสร้างโอกาสการมีงานทำให้ผู้สูงอายุเพื่อเพิ่มประสิทธิภาพการบรรจุงาน รวมทั้งการส่งเสริมการประกอบอาชีพอิสระ และพัฒนาต่อยอดผลิตภัณฑ์ สู่ตลาดออนไลน์
“ผู้สูงอายุเป็นทรัพยากรที่สำคัญอย่างยิ่งของสังคมและประเทศชาติ เป็นต้นทุนทางสังคมที่มีค่ามากในฐานะผู้มีประสบการณ์ ซึ่งมีผู้สูงอายุจำนวนมากที่มีศักยภาพและพร้อมที่จะทำงาน ผมจึงได้มอบหมายกรมการจัดหางานเร่งเข้าพบสถานประกอบการภาคเอกชนเพื่อประชาสัมพันธ์ให้เห็นถึงความสำคัญของการจ้างงานผู้สูงอายุ เพื่อให้เกิดการจ้างงานผู้สูงอายุ ขยายโอกาสการมีงานทำให้ผู้สูงอายุ รวมทั้งเชิญชวนนายจ้างให้ประกาศตำแหน่งงานผู้สูงอายุ ผ่านระบบออนไลน์ บนแพลตฟอร์ม “ไทยมีงานทำ” ซึ่งพร้อมให้บริการโดยไม่มีค่าใช้จ่ายทั้งนายจ้างและประชาชน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน ลงพื้นที่ประชาสัมพันธ์ให้ผู้ประกอบการเห็นถึงความสำคัญของการจ้างงานผู้สูงอายุแล้ว 900 แห่ง ทำให้เกิดการจ้างงานผู้สูงอายุ 649 คน โดยล่าสุดบริษัท เอ็ม บี ซี แลนด์ จำกัด ได้แจ้งความต้องการจ้างงานผู้สูงอายุ ในตำแหน่ง บาริสต้า จำนวน 34 อัตรา เพื่อทำงานที่ร้าน Café Amazon ในพื้นที่กรุงเทพมหานคร และจังหวัดอื่น ๆ ได้แก่ จังหวัดนครศรีธรรมราช สงขลา ภูเก็ต เชียงใหม่ ลพบุรี ขอนแก่น บุรีรัมย์ สกลนคร และอำนาจเจริญ ในส่วนกิจกรรม 1 อำเภอ 1 ภูมิปัญญา มีการจ้างงานผู้สูงอายุมาเป็นวิทยากรแล้ว จำนวน 12 คน ก่อให้เกิดรายได้ จำนวน 201,600 บาท และกิจกรรมสร้างโอกาสการมีงานทำให้ผู้สูงอายุเพื่อเพิ่มประสิทธิภาพการบรรจุงาน มีผู้สูงอายุมาใช้บริการกับกรมการจัดหางานทั้งสิ้น 20 คน ซึ่งทั้งหมดได้รับการบรรจุงานแล้ว สำหรับการส่งเสริมการประกอบอาชีพอิสระ และพัฒนาต่อยอดผลิตภัณฑ์สู่ตลาดออนไลน์ มีการพัฒนาผลผลิตเพื่อสร้างมูลค่ากาแฟโรบัสต้า การทำเสื้อมัดย้อม ผลิตภัณฑ์กระเป๋าจากหนังเทียม ผลิตภัณฑ์จักสานจากไม้ไผ่ และถุงผ้าจากผ้าขาวม้า
วันจันทร์ที่ 16 สิงหาคม 2564
รมว.แรงงาน เร่งจัดส่งแรงงานไทยทำงานต่างประเทศตามเป้าปี 64 เผยสร้างรายได้เข้าประเทศแล้ว 1.5 แสนล้านบาท
รมว.แรงงาน เผยเป้าหมายจัดส่งแรงงานทำงานต่างประเทศ จำนวน 100,000 คน จัดส่งแล้ว 38,019 คน เตรียมส่งตามแผน 61,981 คน สร้างรายได้เข้าประเทศกว่า 153,006 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานมีเป้าหมายจัดส่งแรงงานไทยไปทำงานต่างประเทศ ในปีงบประมาณ พ.ศ. 2564 จำนวน 100,000 คน โดยจัดส่งแล้ว 38,019 คน แบ่งเป็นไต้หวัน 10,641 คน อิสราเอล 5,593 คน สวีเดน 5,287 คน ฟินแลนด์ 3,363 คน ญี่ปุ่น 1,948 คน ประเทศอื่นๆ 11,187 คน และอยู่ระหว่างจัดส่งตามแผนอีก 61,981 คน ซึ่งจากข้อมูล ณ เดือน ก.ค. 64 มีแรงงานไทยที่ยังทำงานอยู่ในต่างประเทศรวม 110 ประเทศ จำนวนทั้งสิ้น 118,572 คน ส่งรายได้กลับประเทศผ่านระบบธนาคารแห่งประเทศไทยแล้ว 153,006 ล้านบาท
“รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับการจัดส่งแรงงานไทยไปทำงานต่างประเทศอย่างมาก โดยในสถานการณ์การแพร่ระบาดของโรคโควิด – 19 จะมุ่งเน้นการรักษาตลาดแรงงานเดิมซึ่งก็คือการส่งเสริมการจ้างงานอย่างต่อเนื่องกับงานภาคการเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (TIC) งานภาคอุตสาหกรรมในประเทศญี่ปุ่น ผ่านองค์กร IM JAPAN และงานภาคก่อสร้าง อุตสาหกรรม และการเกษตรในสาธารณรัฐเกาหลี ผ่านระบบ EPS ควบคู่การขยายตลาดแรงงานใหม่ที่มีแนวโน้มความต้องการแรงงานไทย” รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน มีกำหนดการจัดส่งแรงงานไทยไปทำงานต่างประเทศ ก่อนสิ้นเดือนสิงหาคมนี้ จำนวน 410 คน แบ่งเป็น สาธารณรัฐเกาหลี 60 คน เดินทางระหว่างวันที่ 17 – 19 สิงหาคม และรัฐอิสราเอล 350 คน ทะยอยเดินทางวันที่ 25 สิงหาคม จำนวน 150 คน และวันที่ 30 สิงหาคม จำนวน 200 คน โดยแรงงานไทยสามารถเดินทางไปทำงานต่างประเทศอย่างถูกกฎหมาย 5 วิธี คือ 1.กรมการจัดหางานเป็นผู้จัดส่ง 2.บริษัทจัดหางานจัดส่ง 3.นายจ้างในประเทศไทยพาลูกจ้างของตนไปทำงานต่างประเทศ 4.นายจ้างในประเทศไทยส่งลูกจ้างของตนไปฝึกงานในต่างประเทศ 5.คนหางานแจ้งการเดินทางไปทำงานต่างประเทศด้วยตัวเอง ซึ่งวิธีเดินทางถูกกฎหมายดังกล่าวจะทำให้แรงงานไทยได้รับการคุ้มครองตามกฎหมาย ได้ค่าจ้างที่เหมาะสม และยังได้รับการดูแลที่ดีตามสิทธิที่พึงมีด้วย
ทั้งนี้ สามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์กองบริหารแรงงานไทยไปต่างประเทศ www.doe.go.th/overseas
วันอังคารที่ 10 พฤษภาคม 2565
นายกฯ ชูงานมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ เป็นโอกาสสำคัญเผยแพร่พระราชกรณียกิจสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายกฯ ชูงานมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ เป็นโอกาสสำคัญเผยแพร่พระราชกรณียกิจสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ย้ำผ้าไหมไทยเป็น Soft power ที่รัฐบาลมุ่งส่งเสริม พัฒนาต่อยอดอย่างสร้างสรรค์
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (10 พฤษภาคม 2565) เวลา 08.30 น. ณ ตึกสันติไมตรี ทำเนียบรัฐบาล ก่อนการประชุมคณะรัฐมนตรี นายวิษณุ เครืองาม รองนายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนำเสนอข้อมูลโครงการมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมรับฟังการนำเสนอข้อมูล ซึ่งมหกรรมผ้าไหม “ไหมไทยสู่เส้นทางโลก” เป็นโครงการเฉลิมพระเกียรติในนามรัฐบาล โดยสำนักงานปลัดสำนักนายกรัฐมนตรีดำเนินการร่วมกับกระทรวงวัฒนธรรม การท่องเที่ยวแห่งประเทศไทย และสมาคมส่งเสริมผ้าไหมและวัฒนธรรมไทย เปิดโอกาสให้นิสิต นักศึกษา รวมถึงสถาบันการศึกษาด้านการออกแบบแฟชั่นและสิ่งทอทั่วประเทศ จำนวน 73 สถาบัน ประกอบด้วย มหาวิทยาลัยจำนวน 20 แห่ง วิทยาลัยการอาชีวศึกษาจำนวน 40 แห่ง และสถาบันออกแบบแฟชั่นและสิ่งทอภาคเอกชนจำนวน 13 แห่ง รวมอาจารย์จำนวน 231 คน และนักศึกษาจำนวน 318 คน เข้าร่วมโครงการออกแบบและตัดเย็บชุดผ้าไหมให้กับคณะทูตานุทูตและนางแบบ นายแบบกิตติมศักดิ์ โดยใช้ผ้าไหมไทยจากมูลนิธิส่งเสริมศิลปาชีพฯ ทั้งหมด
โอกาสนี้ นายกรัฐมนตรีกล่าวว่า นับเป็นโอกาสสำคัญที่จะเผยแพร่พระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เรื่องการส่งเสริมและสนับสนุนผลิตภัณฑ์ผ้าไหมไทยให้เป็นที่รู้จักอย่างกว้างขวาง ทั้งภายในประเทศและต่างประเทศ ด้วยความสำนึกในพระมหากรุณาธิคุณของพระองค์ท่านที่มีต่อเกษตรกรผู้ปลูกหม่อนเลี้ยงไหมทั่วประเทศ ให้มีคุณภาพชีวิตที่ดีขึ้น นอกจากนี้ ผ้าไหมไทยยังเป็น Soft power อีกด้านของประเทศที่รัฐบาลมุ่งส่งเสริมและพัฒนาต่อยอดอย่างสร้างสรรค์ เพื่อสร้างมูลค่าเพิ่มและเผยแพร่สู่สายตาชาวต่างชาติ นอกจากนี้การเปิดโอกาสให้นิสิต นักศึกษาได้ออกแบบและตัดเย็บชุดผ้าไหมให้กับคณะทูตานุทูต และนางแบบ นายแบบกิตติมศักดิ์ เป็นโอกาสที่ดีที่ได้มีการแลกเปลี่ยนวัฒนธรรมกับนานาประเทศ จึงขอให้หน่วยงานที่เกี่ยวข้องร่วมกันส่งเสริมและสนับสนุนการออกแบบตัดเย็บผ้าไหมไทยให้มีความเป็นสากล ควบคู่กับการอนุรักษ์มรดกทางวัฒนธรรมไทยด้วย
สำหรับโครงการมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 กำหนดจัดงานในวันเสาร์ที่ 28 พฤษภาคม 2565 เวลา 17.00 น. ณ หอประชุมกองทัพเรือ โดยมีสถานทูตประจำประเทศไทย จำนวน 77 ประเทศ และสถานกงสุลประจำประเทศไทยจำนวน 23 ประเทศ รวม 100 ประเทศ เข้าร่วมงาน
------------
วันอังคารที่ 26 กรกฎาคม 2565
ครม. เคาะ ลดภาษีประจำปีรถ EV ระยะเวลา 1 ปี นับแต่วันที่จดทะเบียน จูงใจให้มีการใช้ยานยนต์ไฟฟ้ามากยิ่งขึ้น กระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
ครม. เคาะ ลดภาษีประจำปีรถ EV ระยะเวลา 1 ปี นับแต่วันที่จดทะเบียน จูงใจให้มีการใช้ยานยนต์ไฟฟ้ามากยิ่งขึ้น กระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
วันที่ 26 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรีมีมติอนุมัติหลักการร่าง พ.ร.ฎ. ลดภาษีประจำปีสำหรับรถที่ขับเคลื่อนด้วยพลังงานไฟฟ้าเพียงอย่างเดียว ตาม กม. ว่าด้วยรถยนต์ พ.ศ. .... มีสาระสำคัญเป็นการกำหนดให้ลดอัตราภาษีประจำปี สำหรับรถที่ขับเคลื่อนด้วยพลังงานไฟฟ้าเพียงอย่างเดียวที่จดทะเบียน ระหว่างวันที่ 1 ต.ค. 65 ถึงวันที่ 30 ก.ย. 68 ลงร้อยละ 80 ของอัตราที่กำหนดตาม (11) ของอัตราภาษีประจำปีท้าย พ.ร.บ. รถยนต์ พ.ศ. 22 ซึ่งแก้ไขเพิ่มเติม โดย พ.ร.บ. รถยนต์ (ฉ. 14) พ.ศ. 50 เป็นระยะเวลา 1 ปี นับแต่วันที่จดทะเบียน เพื่อเป็นการจูงใจให้มีการใช้ยานยนต์ไฟฟ้ามากขึ้นตามนโยบายของรัฐบาล ส่งเสริมและสร้างแรงจูงใจในการใช้ยานยนต์ไฟฟ้าที่เป็นมิตรสิ่งแวดล้อม ลดปริมาณการปล่อยก๊าซคาร์บอนไดออกไซด์และปริมาณ PM 2.5 ในอากาศตลอดจนช่วยกระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศด้วย
โฆษกประจำสำนักนายกรัฐมนตรีได้กล่าวว่า การลดอัตราภาษีประจำปีสำหรับรถที่ขับเคลื่อนด้วยพลังงานไฟฟ้าเพียงอย่างเดียว โดยคาดว่าจะมีรถที่ขับเคลื่อนด้วยพลังงานไฟฟ้าจำนวน 128,736 คัน ทำให้รัฐสูญเสียรายได้จากการจัดเก็บภาษีประจำปีรถยนต์ไฟฟ้าปีงบประมาณ 2565 -2568 ประมาณ 18,974,572 บาท ซึ่งเป็นการสูญเสียรายได้เพียงร้อยละ 0.05 เป็นจำนวนน้อยมากเมื่อเทียบกับรายได้ที่กรมการขนส่งทางบกจัดเก็บทั้งหมด ซึ่งไม่กระทบต่อรายได้ของกรุงเทพมหานครและองค์การปกครองส่วนท้องถิ่นที่จะนำไปจัดทำบริการสาธารณะให้กับประชาชน
วันพฤหัสบดีที่ 2 ธันวาคม 2564
กรมทางหลวงชนบทยกระดับขีดความสามารถพัฒนาระบบดิจิทัลภายในหน่วยงาน ตามนโยบายของรัฐมนตรีว่าการกระทรวงคมนาคม คว้ารางวัลรัฐบาลดิจิทัลประจำปี 2564 ชนะเลิศหน่วยงานพัฒนาการดีเด่น
จากการประเมินผลคะแนนเปรียบเทียบในช่วงปี 2564 กับปี 2563 ระหว่างหน่วยงานระดับกรมหรือเทียบเท่า จำนวนทั้งสิ้น 311 หน่วยงาน
กรมทางหลวงชนบท (ทช.) กระทรวงคมนาคม ได้รับรางวัลรัฐบาลดิจิทัล ประจำปี 2564 (Digital Government Awards 2021) ประเภทรางวัลด้านพัฒนาการดีเด่น สำหรับหน่วยงานระดับกรม ที่ให้บริการเป็นหลัก จากการประเมินผลคะแนนเปรียบเทียบในช่วงปี 2564 กับปี 2563 ระหว่างหน่วยงานระดับกรมหรือเทียบเท่า จำนวนทั้งสิ้น 311 หน่วยงาน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า สำนักงานพัฒนารัฐบาลดิจิทัล (องค์การมหาชน) หรือ สพร. ได้ดำเนินการสำรวจระดับความพร้อมการเป็นรัฐบาลดิจิทัลของหน่วยงานภาครัฐมาตั้งแต่ปี 2558 สำหรับใช้เป็นข้อมูลประกอบการจัดทำนโยบายและจัดสรรงบประมาณด้านการพัฒนารัฐบาลดิจิทัลให้องค์กรมีความพร้อมด้านเทคโนโลยีดิจิทัล โดย ทช. ได้รับการพิจารณาให้ได้รับรางวัลพัฒนาการดีเด่น ประจำปี 2564 ซึ่งประเมินผลจากกลุ่มหน่วยงานที่มีระดับคะแนนเพิ่มขึ้นสูงสุดเป็น 4 อันดับแรก และมีผลคะแนนรวมไม่ต่ำกว่า 80 คะแนน (จากคะแนนเต็ม 100 คะแนน) ตามกรอบการสำรวจระดับความพร้อมรัฐบาลดิจิทัลหน่วยงานภาครัฐของประเทศไทยในด้านปัญหานโยบายและแผนกระบวนการทำงาน ไปจนถึงผลลัพธ์การพัฒนาต่อยอดอย่างเป็นรูปธรรม สำหรับการเตรียมความพร้อมเพื่อพัฒนาหน่วยงานสู่รัฐบาลดิจิทัลของ ทช. ประจำปี 2564 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการนำเทคโนโลยีดิจิทัลมาใช้เพื่อยกระดับระบบ การให้บริการด้านการขนส่งและโลจิสติกส์ แบ่งเป็น 6 ส่วน ประกอบด้วย ส่วนที่ 1 การจัดทำแนวนโยบายและหลักปฏิบัติ (Policies/Practices) ส่วนที่ 2 การพัฒนาศักยภาพเจ้าหน้าที่ภาครัฐ ด้านดิจิทัล (Digital Capabilities) ด้วยการส่งเสริมความรู้และพัฒนาทักษะให้กับบุคลากร ส่วนที่ 3 การพัฒนาระบบบริการภาครัฐ (Public Services) โดยให้บริการทั้งภาครัฐ ภาคธุรกิจ และภาคประชาชน ผ่านระบบดิจิทัล ที่สามารถเข้าถึงข้อมูลได้อย่างสะดวกรวดเร็ว ส่วนที่ 4 การพัฒนาระบบการบริหารจัดการรูปแบบดิจิทัล (Smart Back Office) ให้เชื่อมโยงข้อมูลดิจิทัลกับระบบกลางของภาครัฐ ส่วนที่ 5 การพัฒนาโครงสร้างพื้นฐานที่มีความมั่นคงปลอดภัยและมีประสิทธิภาพ (Secure and Efficient Infrastructure) และส่วนที่ 6 การนำเทคโนโลยีไปใช้ (Digital Technology Practices) สำหรับการเชื่อมต่อและสื่อสาร รวมถึงการวิเคราะห์ข้อมูลในด้านต่าง ๆ ของโครงการด้วยเทคโนโลยีปัญญาประดิษฐ์ (AI)
ทั้งนี้การได้รับรางวัลดังกล่าวนับเป็นก้าวสำคัญสำหรับ ทช. ในการพัฒนาหน่วยงานไปสู่การเป็นรัฐบาลดิจิทัล โดย ทช. จะมุ่งพัฒนาการให้บริการประชาชนอย่างมีประสิทธิภาพตามแนวทางแผนพัฒนารัฐบาลดิจิทัลของประเทศไทย พร้อมยกระดับการบริหารจัดการเพิ่มศักยภาพและขีดความสามารถในการปฏิบัติงานโดยใช้เทคโนโลยีดิจิทัลตามนโยบายของรัฐบาลต่อไป
วันศุกร์ที่ 3 ธันวาคม 2564
กรมการขนส่งทางราง เก็บรวบรวมสถิติผู้ใช้บริการระบบขนส่งทางราง  หลังการเปิดประเทศครบ 1 เดือน
...
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยตัวเลขสถิติผู้โดยสารที่ใช้บริการระบบขนส่งทางรางทั้งระบบรถไฟฟ้า (MRT BTS ARL สายสีแดง) และรถไฟระหว่างเมือง (SRT) หลังจากรัฐบาลประกาศเปิดประเทศครบ 1 เดือน (1 - 30 พฤศจิกายน 2564) โดยจากการเก็บสถิติพบว่ามีผู้มาใช้บริการระบบขนส่งทางรางรวมแล้วกว่า 18 ล้านคน แยกเป็นระบบรถไฟฟ้ามีผู้ใช้บริการรวมกว่า 17 ล้านคน ดังนี้ MRT 5.8 ล้านคน BTS 10 ล้านคน ARL 8 แสนคน และสายสีแดงที่พึ่งเริ่มเปิดให้บริการรวมกว่า 2 แสนคน และรถไฟระหว่างเมืองที่ให้บริการทั้งในเชิงพาณิชย์และเชิงสังคมมีผู้ใช้บริการรวมกว่า 8 แสนคน ซึ่งในวันธรรมดาจันทร์ - ศุกร์ จะมีผู้โดยสารเฉลี่ยอยู่ที่ 6.7 แสนคนต่อวัน และวันหยุดเสาร์ - อาทิตย์ จะมีผู้โดยสารอยู่ที่ 5.4 แสนคนต่อวัน
ทั้งนี้ กรมการขนส่งทางราง (ขร.) คาดว่าในช่วงเดือนธันวาคมนี้ จะมีผู้ใช้บริการระบบขนส่งทางรางมากยิ่งขึ้น เนื่องจากเป็นเดือนที่มีวันหยุดต่อเนื่องกันหลายสัปดาห์ โดยเฉพาะในช่วงวันสิ้นปีที่จะมีประชาชนใช้บริการระบบขนส่งทางรางในการเดินทางกลับภูมิลำเนากันอย่างมาก รวมทั้งใช้บริการระบบขนส่งทางรางในเขตกรุงเทพฯ และปริมณฑล เพื่อเดินไปร่วมเฉลิมฉลองเทศกาลปีใหม่ 2565ตามสถานที่ที่จัดต่าง ๆ
แต่จากข่าวการกลายพันธ์ของเชื้อไวรัส COVID-19 (โอไมคอน) ขร. จึงยังจะคงความเข้มงวดการให้บริการระบบขนส่งทางรางอย่างต่อเนื่องเพื่อความปลอดภัยของผู้ใช้บริการต่อไป
วันพุธที่ 14 กรกฎาคม 2564
มาแล้ว! มาตรการเยียวยาแรงงาน - ผู้ประกอบการเพิ่มเติม ครอบคลุมทุกสิทธิ ม.33 39 และ 40
....
มาแล้ว! มาตรการเยียวยาแรงงาน - ผู้ประกอบการเพิ่มเติม ครอบคลุมทุกสิทธิ ม.33 39 และ 40
#ไทยคู่ฟ้า #รวมไทยสร้างชาติ #ร่วมต้านโควิด19
วันพฤหัสบดีที่ 16 กันยายน 2564
ดีอีเอส ร่วมเวทีคณะอนุกรรมการด้านสารัตถะ เตรียมการจัดการประชุมผู้นำเขตเศรษฐกิจเอเปค
ดีอีเอส ร่วมเวทีคณะอนุกรรมการด้านสารัตถะ เตรียมการจัดการประชุมผู้นำเขตเศรษฐกิจเอเปค
เมื่อวันที่16กันยายน2564 นางปิยนุชวุฒิสอนผู้ตรวจราชกระทรวงดิจิทัลเพื่อเศรษฐกิจและสังคมได้รับมอบหมายจากการปลัดกระทรวงดิจิทัลเพื่อเศรษฐกิจและสังคมเพื่อเข้าร่วมการประชุมคณะอนุกรรมการด้านสารัตถะเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่3 / 2564ผ่านระบบการประชุมทางไกลโปรแกรมCisco Webexณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีรองนายกรัฐมนตรีและรัฐมนตรีว่าการกระทรวงการต่างประเทศ(นายดอนปรมัตถ์วินัย)เป็นประธานการประชุมฯ โดยในการประชุมดังกล่าวมีประเด็นที่เกี่ยวข้องกับกระทรวงฯคือโครงการกิจกรรมเสวนาICT Roundtable for TEL64 “Towards the NEXT Normal: the Future of Digital Manpower”ซึ่งเป็นข้อริเริ่ม/โครงการของไทยในการเป็นเจ้าภาพเอเปคปี2565ภายใต้ประเด็นสำคัญ(Priorities)ด้านการอำนวยความสะดวกการค้าและการลงทุนมีวัตถุประสงค์เพื่อเป็นเวทีหารือร่วมกันระหว่างผู้เชี่ยวชาญหน่วยงานที่เกี่ยวข้องและภาคเอกชนของเขตเศรษฐกิจสมาชิกเอเปคเพื่อร่วมกันแลกเปลี่ยนประสบการณ์ข้อมูลข้อคิดเห็นแนวปฏิบัติที่ดีและทิศทางการพัฒนากำลังคนด้านดิจิทัลภายหลังการแพร่ระบาดของโรคโควิด– 19และในการประชุมดังกล่าวจะมีการพิจารณาประเด็นสำคัญได้แก่(1)การรับทราบผลการประชุมคณะกรรมการระดับชาติฯครั้งที่2 / 2564และ(2)รับทราบและพิจารณาผลการประชุมนลักษณะAd - Hoc Groupเพื่อพัฒนาKey Deliverablesในแต่ละPrioritiesทั้ง3ด้าน
***********
วันศุกร์ที่ 22 เมษายน 2565
กระทรวงเกษตรและสหกรณ์ วางแนวทาง/กรอบเวลา การจัดทำฐานข้อมูลโครงการอันเนื่องมาจากพระราชดำริ
กระทรวงเกษตรและสหกรณ์ วางแนวทาง/กรอบเวลา การจัดทำฐานข้อมูลโครงการอันเนื่องมาจากพระราชดำริ เพื่อไม่ให้เกิดความซ้ำซ้อนของโครงการฯ ของกระทรวงเกษตรฯ กับฐานข้อมูลของสำนักงาน กปร.
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เป็นประธานการประชุมคณะทำงานดำเนินงานโครงการอันเนื่องมาจากพระราชดำริ กระทรวงเกษตรและสหกรณ์ ครั้งที่ 2/2565 ผ่านระบบการประชุมทางไกลออนไลน์ (Zoom Meeting) โดยที่ประชุมได้รับทราบแนวทาง/กรอบเวลาการจัดทำฐานข้อมูลโครงการอันเนื่องมาจากพระราชดำริ ตามที่ปลัดกระทรวงเกษตรและสหกรณ์เห็นชอบ ให้มีความครอบคลุมทั้งในมิติพระราชดำริ (ของพระบาทสมเด็จพระเจ้าอยู่หัว และพระบรมวงศานุวงศ์) ครอบคลุมพระราชดำริของ 9 พระองค์ คือ
1) พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
2) สมเด็จพระศรีนครินทราบรมราชชนนี
3) สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
4) พระบาทสมเด็จพระเจ้าอยู่หัว
5) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
6) สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒนวรขัตติยราชนารี
7) สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
8) ทูลกระหม่อมหญิงอุบลรัตนราชกัญญา สิริวัฒนาพรรณวดี
และ 9) พระเจ้าวรวงศ์เธอ พระองค์เจ้าอทิตยาทรกิติคุณ
มิติโครงการ ครอบคลุม 4 ลักษณะโครงการ ตามที่สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) กำหนด ประกอบด้วย 1) โครงการตามพระราชประสงค์ 2) โครงการหลวง 3) โครงการในพระบรมราชานุเคราะห์ และ 4) โครงการตามพระราชดำริ หรือโครงการอันเนื่องมาจากพระราชดำริ และมิติงบประมาณ ครอบคลุมโครงการที่ดำเนินการโดยใช้งบประมาณจากแหล่งงบประมาณต่าง ๆ ได้แก่ 1) งบประมาณปกติหรืองบประมาณรายจ่ายประจำปีงบประมาณของหน่วยงาน/ส่วนราชการ 2) งบประมาณของสำนักงาน กปร. และ 3) งบประมาณสนับสนุนจากแหล่งงบประมาณอื่น โดยแบ่งกรอบระยะเวลาการดำเนินการ ออกเป็น 3 ระยะ คือ ระยะแรก (ระยะเร่งด่วน) ให้ดำเนินการจัดทำรูปแบบที่กำหนด (Platform) ให้แล้วเสร็จ ภายในวันที่ 30 มิถุนายน 2565 และรายงานผลโครงการในระบบได้ ภายในวันที่ 30 กันยายน 2565 ระยะกลาง ให้ดำเนินการจัดทำรูปแบบที่กำหนด (Platform) ให้แล้วเสร็จ และรายงานผลโครงการ ในระบบได้ ภายในปีงบประมาณ พ.ศ. 2566 (วันที่ 30 กันยายน 2566) และระยะยาว ให้ดำเนินการให้แล้วเสร็จ ครบถ้วนสมบูรณ์ทุกมิติ ภายในปีงบประมาณ พ.ศ. 2567 (วันที่ 30 กันยายน 2567)
นอกจากนี้ ที่ประชุมยังได้เห็นชอบรูปแบบการจัดทำระบบฐานข้อมูลโครงการอันเนื่องมาจากพระราชดำริของกระทรวงเกษตรและสหกรณ์ โดยมอบหมายให้ทุกหน่วยงานทบทวน/ปรับปรุงฐานข้อมูลโครงการอันเนื่องมาจากพระราชดำริ ภายใต้มิติโครงการ ๔ ลักษณะโครงการ ตามที่สำนักงาน กปร. กำหนด ประกอบด้วย 1) โครงการตามพระราชประสงค์ 2) โครงการหลวง 3) โครงการในพระบรมราชานุเคราะห์ และ 4) โครงการตามพระราชดำริ หรือโครงการอันเนื่องมาจากพระราชดำริ เพื่อให้เกิดความเข้าใจในทิศทางเดียวกันและสามารถนำฐานข้อมูลที่พัฒนามาบริหารจัดการโครงการพระราชดำริของกระทรวง ลดความซ้ำซ้อน และสามารถบูรณาการและติดตามผลการดำเนินงานได้อย่างรวดเร็ว
วันจันทร์ที่ 6 กันยายน 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
เมื่อวันที่6กันยายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางสาวบุปผาเรืองสุดผู้ตรวจราชการกระทรวงแรงงานเข้าร่วมในครั้งนี้ด้วยณบริษัท27วิศวกรรมจํากัดเขตบางขุนเทียนและลานจอดรถบิ๊กซีดาวคะนองเขตธนบุรีกรุงเทพมหานครโดยนางธิวัลรัตน์กล่าวว่าตามที่รัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกำหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสำนักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสำนักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบใบประกาศเพื่อขอบคุณผู้บริหารภาคเอกชนรวมทั้งให้กำลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
สำหรับศูนย์ฉีดวัคซีนบริษัท27วิศวกรรมจำกัดอยู่ในความรับผิดชอบของสำนักงานประกันสังคมกรุงเทพมหานครพื้นที่7โดยมีศักยภาพการฉีด1,700คนต่อวันมีโรงพยาบาลบางปะกอก8เป็นสถานพยาบาลในการให้บริการ
ส่วนศูนย์ฉีดวัคซีนลานจอดรถบิ๊กซีซุปเปอร์เซ็นเตอร์สาขาดาวคะนองอยู่ในความรับผิดชอบของสำนักงานประกันสังคมกรุงเทพมหานครพื้นที่5ได้ดำเนินการฉีดวัคซีนให้กับผู้ประกันตนเข็มแรกแล้วจำนวน45,477คนปัจจุบันเป็นการฉีดวัคซีนเข็ม2ให้กับผู้ประกันตนโดยมีศักยภาพการฉีด1,400คนต่อวันมีโรงพยาบาลบางปะกอกสมุทรปราการเป็นสถานพยาบาลในการให้บริการ
+++++++++++++++++++
กองเผยแพร่และประชาสัมพันธ์
6กันยายน2564